Kroz šumu života putevi su mnogi

Umorne oči sliku promatraju,

dok u kaminu drvo pucketa.

Uspomene mislima putuju,

njezino slabo srce probadaju.

Djetinjstvo je bilo lako,

mladost tekla polako.

Obitelj nova joj došla,

novim putem ona je pošla.

Koračala je putevima polako,

Pazila da umjesto kamena nađe zlato.

Sestra joj nije bila te sreće,

snašle su je sve nedaće.

Kroz šumu života za kamen je zapela,

o granu se ogrebla,

na trn se ubola, dušu izgubila.

posrnula je, pogrešno skrenula,

ovisnosti se okrenula.

 Tijelo joj propalo, oči posivjele,

ruke zadnje pismo sestri pisale.

Umorne oči sliku promatraju,

požutjelo pismo ruke dodiruju.

Kroz šumu života pametno je koračala

 i život svoj ispred kamina skončala.

Lucija Heniz, 7. razred

Osnovna škola Josipa Kozarca Slatina

mentorica: Snježana Tot